ช่วงที่เหมาะแก่การท่องเที่ยวในจังหวัดเชียงใหม่ที่สุด นั้นก็คือช่วงเดือนตุลาคม – กุมภาพันธ์ของทุกปี หรือเรียกว่า “ช่วงปลายฝน ต้นหนาว” เป็นช่วงที่มีนักท่องเที่ยวเดินทางมาเชียงใหม่มากที่สุด เนื่องจากเป็นช่วงที่มีความอุดมสมบูรณ์ทางธรรมชาติสูง ทำให้เราได้ชมความงดงามของธรรมชาติได้อย่างเต็มที่ ซึ่งสถานที่ท่องเที่ยวที่เหมาะแก่การเยี่ยมเยียนในช่วงนี้ คือ ดอยอ่างขาง, ดอยอินทนนท์, ดอยหลวงเชียงดาว, แม่แจ่ม, ม่อนแจ่ม และยังมีที่อื่น ๆ อีกมากมาย